Muriel Shackleton

Muriel Shackleton (naskiĝis 1928 kiel Muriel Gill; mortis la 26-an de novembro 2017) estis brita esperantistino. 

Ŝi naskiĝis en  Wibsey, vilaĝo ĉe Bradford. Forlasinte la lernejon 14-jaraĝa, ŝi laboris ĉe teksaĵentrepreno kaj vespere studis stenografion, libro tenadon kaj tajpadon. Post la Dua mondmilito ŝi laboris ĉe Lancasters, firmao kiu liveris
aŭtomatojn al amuzejoj, ĝis 1965, kaj atingis la rangon de oficejestro. 

Ĉirkaŭ 1950 ŝi ekinteresiĝis pri Esperanto. Inter ŝiaj amikinoj estis Audrey Duerden, kaj ili ambaŭ
helpis organizi la UK-on en Harrogate en 1961 kaj jarojn poste la Britan Kongreson tie en 1981. Muriel daŭre aktivis en la Jorkŝira Federacio, deĵorante kiel protokolisto, sekretario kaj prezidanto; kaj dum jardekoj ŝi gvidis la bradfordan lokan grupon. Ŝi forte subtenis la regionan revuon La Blanka Rozo per artikoloj, vortenigmoj, poemoj kaj desegnoj de la kamparo. Ŝia lasta kontribuo – kvizo pri Jorkŝiro – aperis en printempo 2016.

Referencoj

kategorio:Britaj esperantistoj